Diari Oficial de la Generalitat Valenciana


Sumari del DOGV 7920, del 18-11-2016 (2016/8787)

RESOLUCIÓ de 18 d'octubre de 2016, del sotssecretari, per la qual s'autoriza reobrir la línia de subvenció del programa 531.10, Estructures Agràries, per obligacions degudament adquirides en anys anteriors, i finançar-la a càrrec d'una altra línia de subvenció del mateix capítol i programa. Expedient número 12.009/16.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8787


Data del document
:   18-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 18 d'octubre de 2016, del sotssecretari, per la qual s'autoriza reobrir la línia de subvenció del programa 531.10, Estructures Agràries, per obligacions degudament adquirides en anys anteriors, i finançar-la a càrrec d'una altra línia de subvenció del mateix capítol i programa. Expedient número 12.009/16. [2016/8787]  
El director general d'Agricultura, Ramaderia i Pesca ha plantejat la necessitat de tramitar el pagament d'una subvenció concedida en exercicis anteriors i que no ha sigut satisfeta a la data actual. Atés que la Llei 11/2015, de 29 de desembre, de Pressupostos de la Generalitat per a l'exercici 2016, no preveu en els annexos la línia de subvenció genèrica S0170, «Obres i serveis d'infraestructures agràries en municipis», a càrrec de la qual va ser concedida la referida ajuda, fa falta la reobertura d'aquesta, dins del capítol VII del programa pressupostari 531.10, Estructures Agràries, per a així poder donar cobertura a una obligació degudament adquirida conseqüència de compromisos de despesa d'exercicis tancats, de les previstes en l'article 39.5.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i en l'article 21.1.b de la Llei 11/2015, de 29 de desembre, de Pressupostos de la Generalitat per a l'exercici 2016.  
El crèdit a transferir procedeix de la línia genèrica de subvenció S1366, «Millora de les estructures de les cooperatives: fusió i integració», també del capítol VII del programa 531.10.  
D'acord amb l'article 21.1.b de la Llei 11/2015, de 29 de desembre, de Pressupostos de la Generalitat per a l'exercici 2016, correspon a les persones que tinguen assignades la titularitat de les conselleries respectives, amb un informe previ favorable de la intervenció delegada corresponent, la reobertura de línies de subvenció existents en exercicis anteriors que tinguen per objecte donar cobertura a obligacions degudament adquirides, procedents de compromisos d'exercicis tancats, sempre que es financen per mitjà d'ajustos dins del mateix capítol i programa pressupostari.  
L'apartat tercer 10 de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la conselleria, delega en el sotssecretari, entre altres, la competència per a l'aprovació de les modificacions pressupostàries que siguen competència de la Conselleria.  
Basant-se en l'anterior, i d'acord amb l'informe favorable de la Intervenció Delegada, resolc:  
  
Aprovar la modificació pressupostària consistent a:  
a) Reobrir, dins de l'aplicació pressupostària 09.05.59.8693.559.43.9, la línia de subvenció genèrica S0170, denominada «Obres i serveis d'infraestructures agràries en municipis», i dotar-la amb un import de 95.527,09 euros.  
  
Codi Denominació Dotació anterior Modificació Dotació actual  
S0170 Obres i serveis d'infraestructures agràries en municipis 0,00 - + 95.527,09 - 95.527,09 -  
  
  
b) Disminuir l'estat de despeses de l'aplicació pressupostària 34.56.16.7582.322.93.3, línia S1366, per import de 95.527,09 euros.  
  
Codi Denominació Dotació anterior Modificació Dotació actual  
S1366 Millora de les estructures de les cooperatives: fusió i integració 100.000,00 - - 95.527,09 - 4.472,91 -  
  
  
València, 18 d'octubre de 2016.- El sotssecretari, p. d. (R 27.07.2015; DOCV 7582): José Moratal Sastre.